Voalaza ao amin’ny tahirin-kevitra fa tsy maintsy mandalo ireto dingana ireto eo amin’ny fanamboaran-javatra tanimanga fanangonana ny akora, fanomanana ny feta, fandasirana, fanaingoana, fanamainana ary fandoroana. Voamarina tokoa izany rehetra izany rehefa nijery ifotony ny zava-misy. Manamarina izany fa tsy maintsy mandalo an’ireo antanatohatra ireo rehefa hanefy tanimanga. 3 3 3 2 ny fahasamihafana tsy mitovy ny fahaizana amam-pahalalana misy eo amin’ireo efa nandinika ity lohahevitra tefy tanimanga ity sy ny mpisehatra any mandoto. Raha raisina ohatra ny mpialoha lalana dia olona manam-pahizana sy manana toerana ambony na teo amin’ny lafin’ny fampianarana izany na teo amin’ny lafin’ny politika indrindra fa teo amin’ny sehatry ny fikarohana natao. Tsy hoe akory fanahy iniana no nisafidianana azy ireo fa mba hahalalana bebe kokoa ny maha izy azy ny tefy tanimanga ka ahafahana manandratra sy entina ampafantarina izay tsy mbola mahalala. Mifanohitra amin’izany voalaza izany ny hita amin’ireo mpisehatra ao mandoto. Olona tsy nandia fianarana firy, noho izany hita taratra amin’ny vokatry ny asany izany. Ohatra tsy fahafehazana fitaovana maoderina. Sarotra ho azy noho izany ny hifehezana fitaovana manaraka toetrandro satria sady tsy mahay mamaky teny no tsy mahay manoratra izy ireo izay mariky ny fahantrana. Na dia eo aza ny fitovian’ny akora fototra ampiasaina voalaza teo ambony, dia misy ny mampiavaka ny tao amin’ny tahirin-kevitra izay azo lazaina fa efa manakaiky ny tsara kokoa. Rehefa natao ny fampitahana dia misongadina ny fampiasana taharo tao amin’ny tahirin-kevitry ny mpialoha lalana raha toa ka nijanona tamin’ny tanimanga fotsiny ihany ny tao mandoto. Izany dia vokatry ny fikarohan’ireo manampahaizana mba hanatsarana ny kalitao sy ahafahana manavao hatrany ny vokatra ary hanomezana lanja ny vokatra eo amin’ny sehatry ny tsena mba hanintona bebe kokoa ny mpanjifa. Santionany vitsivitsy amin’izany ny fampiasana verinia amin’ny fampihaingoana, oxyde, feldspath, kaolin tsy mitovy araka izany ny zava-bita. Mandroso sy tsara kokoa ny voalaza tao anaty tahirin-kevitra satria efa nisy ny fanamboarana porsilaina sy bakoly ary biriky sy tafo sy ny maro hafa raha toa ka nijanona amin’ireo fitaovana fampiasa ao an-tokantrano andavanandro ny ao mandoto. Hatao anton’asa mihitsy tefy tanimanga noho ny fisian’ny sekoly ambony fampianarana sy mampiofanana. Teo ihany koa ny fisian’ireo boky tari-dalana ho an’izay te hirotsaka amin’ity sehatr’asa tanimanga ity ary ny fanentanana ny olona mba hanao azy. Mifanalavitra amin’izany anefa ny ao mandoto, mbola tsy afa-mihoatra amin’ny fanamboarana vilany, vazim-boninkazo ary fatamperana ny mpisehatra. Tsy natao ho foto- pivelomana fa natao ho fanampiny, hamenoana ny fotoana tsy fisian’ny asa aman-draharaha eny ambanivohitra. Raha fintinina, fototra iorenan’ny fananganana andram-bahaolana ny fahitana ny vakoka tefy tanimanga ifotony sy ny fanaovana tombana amin’ny ankapobeny. Mila rafitra manana tanjona sy fomba fiasa mazava anefa ny fanatanterahana ny andrambahaolana ka ny mikasika izany indrindra no aroso manaraka eto. 3 4 tolo-kevitra sy andram-bahaolana ho amin’ny fanandratana isan’ny tanjona manokana napetraka hotratrarina amin’ny fanatontosana ity asa fikarohana ity ny fanolorana paika entina miaro sy manome lanja ny vakoka tefy tanimanga ao mandoto. Voavelabelatra tamin’ny fampiasana ireo lalantsaina natolotry ny mpikaroka sy ireo paika roa64 fanadihadiana sy fanombanana ny zava-misy eny ifotony mikasika ny fanandratana ho vakoka. Ity ampahany farany ity dia entina manolotra vahaolana miendrika tetikasa voafintina miainga avy amin’ireo vokatra azo rehetra tamin’ny fitsidihan-toerana notanterahina tao mandoto. Hojerena eo amboalohany ireo fototra ilafihan’ny fananganana ny tetikasa ary hamarana azy kosa ireo tanjona, asa hatao ary ireo vokatra andrasana amin’izany. Fototra iorenan’ny fanandratana ny vakoka miainga avy eny ifotony; izany hoe avy eny amin’ireo vahoaka misahana sy mikirakira mivantana ny tefy tanimanga, raha toa ka tosika fanampiny ihany no ataon’ny ambaratongam-pahefana amin’ny alalan’ny fanamorana ny fampahalalana sy fampirantiana ny vakoka ao an-toerana. Manao ahoana ary ny tokony ho fizotran’izany fanandratana avy eny ifotony izany raha ny ao mandoto? 3 4 1 ny vakoka sy fampandrosoana ary fanandratana maro ireo tetika efa nampiasaina mba hampandrosoana ny isam-paritra. Tsy tsapa eny anivon’ny vahoaka anefa ny vokatra. Heverina fa isan’ny sakana amin’ny fampandrosoana ny tsy fisian’ny fampandraisana anjara ifotony. Raha niainga tamin’ny fanandratana vakoka ity fikarohana ity dia azo atao tsara koa ny mampifandray azy amin’ireo tetika fampandrosoana ny faritra, na ny firenena mihitsy aza. Hevitra aroso eto ny fampiharana ny paikady fampandrosoana mifototra amin’ny kolontsaina. Ireo vakoka isam-paritra sy ny any anaty tanana tsirairay any no singa lehibe indrindra mitahiry ny kolontsaina. Mandritra ny fananganana paikady dia apetraka hatrany ny fanontaniana hoe mifanaraka amin’ny kolontsaina eny ifotony ve ilay teti-pampandrosoana. Voakajy ve ireo